Grigori Petrovich Grabovoi

I Grigori Petrovich Grabovoi dia lehilahy rosiana manam-pahaizana sady mpampianatra ara-panahy mampiadi-hevitra. Teraka tamin'ny 14 Novambra 1963 tao Shymkent any Kazakstana izy.

I Grigori Grabovoi dia milaza fa manana dokotera amin'ny siansa ara-batana sy matematika ary amin'ny siansan'ny injenieria, ary mitondra ny tenany ho mpahita lavitra sy mpampianatra ara-panahy. Fantatra indrindra amin'ny fitoriany sy ny "fampianarana momba ny famonjena maneran-tany sy ny fampandrosoana mirindra", izay heverina ho sekta amin'ny sehatra maro.

 Filazana sy fitoriana mampiadi-hevitra 
I Grabovoi dia nanao filazana maro nahasarika saina, anisan'izany ny fahafahany mamely sy manangana amin'ny maty, mitsabo aretina toy ny SIDA sy homamiadanaBiography Grigori Grabovoi, www.grigori-grabovoi.world, mampihatra teleportation, manamboatra fitaovana elektrônika lavitra amin'ny alalan'ny fahitana lavitra. Nilaza ho fiverenana faharoan' i Jesoa Kristy izy"A cult leader was imprisoned in Russia for promising mothers he could resurrect their massacred children. 13 years later, his 'cheat codes for the universe' became a TikTok obsession". www.businessinsider.com"Grigori Grabovoi", www.amazon.com.

 Isan'i Grabovoi 
Iray amin'ny fombany malaza ny isan'i Grabovoi, izay lazainy fa manana hery manasitrana, mahavita manova ny zava-misy, mampanatanteraka faniriana amin'ny alalan'ny fifantohana lalina. Ireo isa ireo dia niely be tamin'ny TikTok, ka niantsoan'ny olona azy hoe "cheat codes-n'ny tontolo iainana".

 Fihenan'ny lazany sy fitsarana 
Tamin'ny taona 2008 dia voaheloka 11 taona an-tranomaizina i Grabovoi noho ny hosoka, rehefa nampanantena renim-pianakaviana maro fa afaka mamelona ny zanak' izy ireo efa maty izy. Navotsotra alohan'ny fotoana izy taty aoriana.

 Fampielezany sy bokiny 
Na dia eo aza ny fitsarana sy ny fitsikerana mahazo an' i Grabovoi, dia mitohy ny fanapariahany ny fampianarany amin'ny alalan'ny boky maro momba ny famonjena, ny fiainana mandrakizay, ny fampiasana isa manasitrana. Azo vidiana amin'ny Amazon sy Goodreads ireo boky ireo.

 Fanehoan-kevitra sy fifanoherana 
Molaza ny mpitsikera sy manam-pahaizana fa mampidi-doza ny fampianaran' i Grabovoi ary manodinkodina olona amin'ny fitiavan-tena. Ny mpankasitraka kosa dia mahita azy ho mpitarika ara-panahy sy mpanome fanantenana amin'ny fandrosoana manokana sy fanasitranana amin'ny fomba tsy ara-pitsaboana môderina.

 Loharano